La Unión Musical Porteña oferix el seu Concert de Nadal
17 de desembre 2020

![Imagen 1](/media/jwbkza0h/79-union-musical-portena.jpg)

La Unión Musical Porteña oferirà este diumenge, 20 de desembre, el seu tradicional Concert de Nadal a la Casa Municipal de Cultura (c/ Progrés, 9), davall la batuta del seu director, Jorge Vivas Baquero. L'entrada és gratuïta, amb aforament limitat, i començarà a les 12 hores. Este concert forma part de la programació de tardor de la Delegació de Cultura de l'Ajuntament de Sagunt.

El concert serà interpretat per quatre grups d'instrumentistes. En primer lloc, un grup de clarinets que ens oferiran obres de A. Piazzolla. A continuació, un grup de flautes i oboés, amb obres de G. Fauré i M. Leontovych. Seguiran els metalls i la percussió amb obres molt conegudes com _My way_, de P. Anka/J. Revaux; i _Bohemian Rapsody_, de Queen. Finalitzarà el concert amb l'actuació del grup de saxofons i percussió, que interpretaran temes també molt coneguts com _The show must go on_, de Queen; _Viva la vida_, de Coldplay; i _Por la boca vive el pez_, de Fito & Fitipaldis.

Les entrades gratuïtes es poden adquirir en Servientradas, en este [enllaç](https://www.servientradas.com/espectaculo/ayuntamiento_de_sagunto/6/concert-de-nadal-ump.html).​ 

​

*   [](http://www.facebook.com/sharer.php?u=https://aytosagunto.es/va/actualitat/la-union-musical-portena-oferix-el-seu-concert-de-nadal/ "Facebook")
*   [](http://twitter.com/share?url=https://aytosagunto.es/va/actualitat/la-union-musical-portena-oferix-el-seu-concert-de-nadal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-union-musical-portena-oferix-el-seu-concert-de-nadal/ "Linked In")
*   [](mailto:?body=https://aytosagunto.es/va/actualitat/la-union-musical-portena-oferix-el-seu-concert-de-nadal/)